Държавен вестник, бр. 105, 2025 г., стр. 174

СТР.  174	
Д Ъ Р Ж А В Е Н  В Е С Т Н И К 	
БРОЙ  105
1.
Изисквания към кандидатите
1.1. Изисквания към кандидатите за входящо минимално образователно и/или входящо
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Електроенергетика“ от Списъка на професиите за професионално образование и обучение 
(СППОО), утвърден от министъра на образованието и науката със Заповед № РД 09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап.
1.1.2. За придобиване на трета степен на професионална квалификация: 
• за ученици – завършено основно образование;
• за лица, навършили 16 години – придобито право за явяване на държавни зрелостни
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2.
Описание на професията
2.1. Втора степен на професионална квалификация по професията
Лицата, придобили втора степен на професионална квалификация по професията 
„Електроенергетика“, могат да извършват дейности по изграждане, експлоатация, техническо 
обслужване и текущ ремонт на елементи от електроразпределителната мрежа, трафопостове, 
подстанции и други електроенергийни съоръжения. Те полагат и свързват кабелни линии, 
извършват монтаж и демонтаж на апаратура и устройства, обслужват разпределителни табла, 
трансформатори и комутационна техника. Извършват основни оперативни действия като 
включване и изключване на съоръжения, локализиране и съдействие при отстраняване на 
повреди, както и аварийно възстановяване на електрозахранването. Имат ключова роля при 
изграждане и поддръжка на модерни електроразпределителни системи, включително 
интелигентни измервателни уреди, локални мрежи и нови видове натоварвания. Лицата 
допринасят за изпълнение на изискванията на Директива (ЕС) 2023/2413, като участват в 
инсталирането и поддръжката на елементи от енергийни системи, включително компоненти за 
възобновяеми енергийни източници, като фотоволтаични модули и свързани съоръжения за 
съхранение на енергия. 
Работата се осъществява под ръководството на по-квалифицирани специалисти и в 
съответствие с технологични инструкции, електрически схеми и действащи нормативни 
изисквания за безопасност. Лицата поддържат основна техническа документация, подпомагат 
воденето на оперативни дневници и изготвят справки, свързани с обслужваното оборудване. 
Дейностите се изпълняват на открито или в закрити съоръжения, при различни 
атмосферни условия, в среда с повишен риск, шум и вибрации. Използват се ръчни и 
електрически инструменти, както и измервателна апаратура. Задължително се използват лични 
предпазни средства – каски, ръкавици, защитно облекло, изолационни подложки. 
Работата изисква внимание към детайлите, дисциплина, отговорност, спазване на указания 
от по-квалифицирани специалисти и готовност за работа в динамична и често рискова среда.